Babelscape/SREDFM huggingface dataset:
Καταβύθιση

Καθίζηση ή καταβύθιση είναι η δημιουργία ενός στερεού σε ένα διάλυμα ή μέσα σε ένα άλλο στερεό κατά τη διάρκεια μιας χημικής αντίδρασης ή με διάχυση σε ένα στερεό. Όταν η αντίδραση συμβαίνει σε ένα υγρό διάλυμα, το σχηματιζόμενο στερεό λέγεται 'ίζημα'. Το χημικό που προκαλεί τον σχηματισμό στερεού λέγεται 'ιζηματοποιητής'. Χωρίς επαρκή δύναμη βαρύτητας (καθίζηση) για να οδηγήσει τα στερεά σωματίδια μαζί, το ίζημα παραμένει σε αιώρημα. Μετά την καταβύθιση, ειδικά όταν χρησιμοποιείται φυγοκέντριση για να συμπιεστεί σε συμπαγή μάζα, το ίζημα μπορεί να αναφέρεται ως 'συσσωμάτωμα'. Το υγρό ελεύθερο από ίζημα που παραμένει πάνω από το στερεό λέγεται υπερκείμενο. Οι σκόνες που παράγονται από καθίζηση είναι γνωστές επίσης ιστορικά ως 'άνθη'.
Μερικές φορές ο σχηματισμός ενός ιζήματος δείχνει την ύπαρξη μιας χημικής αντίδρασης. Αν ένα διάλυμα νιτρικού αργύρου μεταγγιστεί σε ένα διάλυμα χλωριούχου νατρίου, συμβαίνει μια χημική αντίδραση σχηματισμού ενός λευκού ιζήματος του χλωριούχου αργύρου. Όταν ένα διάλυμα ιωδιούχου καλίου αντιδρά με διάλυμα νιτρικού μολύβδου, ένα κίτρινο ίζημα ιωδιούχου μολύβδου σχηματίζεται. 
Η καθίζηση μπορεί να συμβεί αν η συγκέντρωση μιας ένωσης υπερβεί τη διαλυτότητα της (όπως κατά την ανάμειξη διαλυτών ή αλλαγή της θερμοκρασίας τους). Η καθίζηση μπορεί να συμβεί γρήγορα από ένα υπερκορεσμένο διάλυμα.

Στα στερεά, η καθίζηση λαμβάνει χώρα αν η συγκέντρωση ενός στερεού είναι πάνω από το όριο διαλυτότητας, λόγω π.χ. της γρήγορης βαφής ή εμφύτευσης ιόντων και η θερμοκρασία είναι αρκετά ψηλή που η διάχυση μπορεί να οδηγήσει σε διχωρισμό σε ιζήματα. Η καθίζηση σε στερεά χρησιμοποιείται εκτενώς για τη σύνθεση νανοσωματιδίων.

Ένα σημαντικό στάδιο της διεργασίας καθίζησης είναι η έναρξη της πυρήνωσης. Η δημιουργία ενός υποθετικού στερεού σωματιδίου περιλαμβάνει τον σχηματισμό μιας επιφάνειας συνεπαφής, που απαιτεί κάποια χημική ενέργεια με βάση τη σχετική επιφανειακή ενέργεια του στερεού και του διαλύματος. Αν αυτή η ενέργεια δεν είναι διαθέσιμη και δεν υπάρχει κατάλληλη επιφάνεια πυρήνωσης, συμβαίνει υπερκορεσμός.
Γεώργιος Δουζίνας

Ο Γεώργιος Δουζίνας (Πόρος, 1886 - Αθήνα, Μάιος 1943) ήταν Έλληνας νομικός. Υπηρέτησε ως νομάρχης και ως υπουργός. Από το 1929 ως το 1935 ήταν γερουσιαστής.
Blood Fire Death

Blood Fire Death είναι ο τίτλος του τέταρτου στούντιο άλμπουμ του σουηδικού metal συγκροτήματος Bathory, το οποίο κυκλοφόρησε στις 8 Οκτωβρίου του 1988 μέσω της δισκογραφικής εταιρείας "Under One Flag".
Στηβ Σόουζα

Ο Στηβ Σόουζα (αγγλ. "Steve Souza") είναι Αμερικανός τραγουδιστής της thrash metal μουσικής σκηνής, γνωστός ως μέλος των Exodus, με τους οποίους είχε συνυπάρξει για άλλες δύο περιόδους στο παρελθόν ηχογραφώντας συνολικά έξι στούντιο άλμπουμ. Επίσης, είναι ένας από τους ιδρυτές των Dublin Death Patrol μαζί με τον Τσακ Μπίλι, όπως και των Hatriot.
Δυτική Φραγκία

Στην μεσαιωνική ιστοριογραφία, η Δυτική Φραγκία (λατινικά: "Francia occidentalis") ή το Δυτικό Φραγκικό Βασίλειο ("regnum Francorum occidentalium") αποτελεί το πρώτο στάδιο του Βασιλείου της Γαλλίας, και διήρκεσε από το, περίπου, 840 ως το 987. Η Δυτική Φραγκία δημιουργήθηκε από το διαμοιρασμό της Αυτοκρατορίας των Καρολιδών μετά το θάνατο του Αυτοκράτορα Λουδοβίκου του Ευσεβή, αλλά ο ανατολικός-δυτικός διαχωρισμός «σταδιακά αποκρυσταλλώθηκε στην εγκαθίδρυση ξεχωριστών βασιλείων».

Η Δυτική Φραγκία εκτεινόταν πιο νότια από τη σύγχρονη Γαλλία, αλλά δεν εκτεινόταν τόσο ανατολικά και δεν περιελάμβανε την Λωρραίνη και την Προβηγκία. Η εξουσία του βασιλιά της Δυτικής Φραγκίας ήταν μόλις αισθητή στη Βρετάνη και την Καταλονία (το μεγαλύτερο μέρος της τελευταίας σήμερα στην Ισπανία). Αρχικά οι βασιλιάδες της Δυτικής Φραγκίας εκλέγονταν από κοσμικούς και εκκλησιαστικούς άρχοντες, και για μισό αιώνα από 888 ως το 936 διαλέγονταν εναλλάξ από τους Καρολίδες και τους Ροβερτιανούς.
Σούμο

thumb|250px|Αγώνας σούμο
Το σούμο () είναι ανταγωνιστική μορφή πάλης στην οποία ο ένας παλαιστής ("ρικίσι") επιχειρεί να σπρώξει τον άλλο παλαιστή έξω από ένα κυκλικό δακτύλιο ("ντόχιο") ή να τον αναγκάσει να ακουμπήσει το έδαφος με οποιοδήποτε άλλο μέρος του σώματός του πέρα από τα πέλματα των ποδιών. Το άθλημα προέρχεται από την Ιαπωνία, τη μόνη χώρα στην οποία ασκείται επαγγελματικά. Γενικά, θεωρείται μια μορφή "gendai budō" (σύγχρονη ιαπωνική πολεμική τέχνη), αν και ως άθλημα έχει ιστορία αρκετών αιώνων. Πολλές αρχαίες παραδόσεις έχουν διατηρηθεί στο σούμο και ακόμη και σήμερα το άθλημα περιλαμβάνει πολλά τελετουργικά στοιχεία, όπως ο εξαγνισμός με αλάτι, από τις μέρες που το σούμο χρησιμοποιούνταν ως τελετουργία του Σιντοϊσμού. Η ζωή των παλαιστών ελέγχεται σε μεγάλο βαθμό από τους κανόνες της Ομοσπονδίας Σούμο. Οι περισσότεροι παλαιστές σούμο πρέπει να ζουν σε κοινοτικούς «στάβλους» εξάσκησης σούμο, γνωστούς στα ιαπωνικά ως χέγια, όπου όλες οι πλευρές της καθημερινής ζωής, από τα γεύματα μέχρι τον τρόπο ντυσίματος, υπαγορεύονται από αυστηρές παραδόσεις.
Δημοτικό Στάδιο Λαμίας

Το Δημοτικό Στάδιο Λαμίας είναι ένα στάδιο που βρίσκεται στην πόλη της Λαμίας, στο Νομό Φθιώτιδας στην Στερεά Ελλάδα. Αποτελεί την έδρα του ποδοσφαιρικής ομάδας του Π.Α.Σ. Λαμία από την ίδρυση κιόλας του αθλητικού συλλόγου. 

Το στάδιο βρίσκεται στο βόρειο τμήμα της πόλης της Λαμίας, δίπλα στο τοπικό Δημαρχιακό Μέγαρο και αποτελεί μέρος -και συνάμα την κύρια εγκατάσταση- του Δημοτικού Αθλητικού Κέντρου (Δ.Α.Κ.) Λαμίας, ενώ ανήκει στο Δήμο Λαμιέων. Η χωρητικότητα του ανέρχεται σε 5.500 θέσεις.
Λουίς ντε Γκίντος

Ο Λουίς ντε Γκίντος Χουράδο (Luis de Guindos Jurado, Μαδρίτη, 16 Ιανουαρίου 1960) είναι Ισπανός οικονομολόγος και πολιτικός, μέλος του Λαϊκού Κόμματος και νυν αντιπρόεδρος της Ευρωπαϊκής Κεντρικής Τράπεζας. Είναι μέλος του ισπανικού Ανώτερου Σώματος Εμπόρων και Οικονομολόγων του Κράτους και κατά τη διάρκεια των δύο κυβερνήσεων του Χοσέ Μαρία Αθνάρ (1996-2004) είχε αναλάβει διάφορα πόστα. Έχει εργαστεί σε εταιρείες που προσφέρουν οικονομικές υπηρεσίες, όπως την Lehman Brothers, στην οποία διατέλεσε μέλος του Συμβουλευτικού της Συμβουλίου σε ευρωπαϊκό επίπεδο και διοικητής στην Ισπανία και την Πορτογαλία μέχρι την πτώχευσή της το 2008. Ήταν επίσης διευθυντής του ισπανικού Εταιρικού Ινστιτούτου (στα ισπανικά, Instituto de Empresa) από το 2010 και ανήκε στο Διοικητικό Συμβούλιο της εταιρείας ηλεκτροδότησης Endesa.
Μπαντ Σέιτζεντορφ

Ο Μπαντ Σέιτζεντορφ(πραγματικό ονοματεπώνυμο Φόρεστ Κόουλς Σέιτζεντορφ)(Γουινάτσι Ουάσινγκτον 22 Μαρτίου 1915-Σάντα Μόνικα Καλιφόρνια 22 Σεπτεμβρίου 1994) ήταν Αμερικανός καρτουνίστας, γνωστός κυρίως για την 
εργασία που έκανε στο Θιμπλ Θίατερ του Βασιλικού Συνδικάτου του Μέλλοντος, όπου μετέφερε τις περιπέτειες του Ποπάυ και της Όλιβ μετά το θάνατο του δημιουργού τους Έλζι Κράισλερ Σίγκαρ και στη συνέχεια στο χαρτί.
Μεγάλη Ρωσική Εγκυκλοπαίδεια

Η Μεγάλη Ρωσική Εγκυκλοπαίδεια (ρωσικά: Большая российская энциклопедия, БРЭ, ή ακαδημαϊκά ως Bolšaja rossijskaja enciklopedija) είναι μια νέα παγκόσμια εγκυκλοπαίδεια, που εκδίδεται από το 2004 στη Ρωσία από την "Bolshaya Rossiyskaya Entsiklopediya" και πρόκειται να ολοκληρωθεί σε 35 τόμους. Η έκδοσή της βρίσκεται υπό την κηδεμονία της Ρωσικής Ακαδημίας Επιστημών (RAS) με το προεδρικό διάταγμα №1156 του 2002.. Σύμφωνα με τον εκδότη της εγκυκλοπαίδειας, Σεργκέι Λεονίντοβιτς Κράβετς, η έκδοση θα ολοκληρωθεί το 2016.

Ο πρώτος, εισαγωγικός τόμος κυκλοφόρησε το 2004 και είναι αφιερωμένος στη Ρωσία. Το σχέδιο της Ρωσικής Ακαδημίας Επιστημών (RAS) είναι η ανανέωση της έκδοσης κάθε πέντε χρόνια. Μεταξύ του 2005 και του 2017 κυκλοφόρησαν τριάντα τέσσερις τόμοι, που καλύπτουν λήμματα από το "A" έως το "Шервинский" (Σεργκέι Σερβίνσκι).
Δημοτικό Στάδιο Κοζάνης

Το Δημοτικό Στάδιο Κοζάνης είναι ένα στάδιο που βρίσκεται στην Κοζάνη, Ελλάδα. Είναι η έδρα του ποδοσφαιρικού συλλόγου Φ.Σ. Κοζάνης. Επισης ήταν η έδρα της ομάδας Α.Ε.Π Καραγιαννιων όταν βρισκόταν στη γ εθνική την σεζόν 2017-18.ανήκει στο Δήμο Κοζάνης. Το στάδιο βρίσκεται στη νοτιοδυτική πλευρά της πόλης και αποτελεί μέρος του Δημοτικού Αθλητικού Κέντρου Κοζάνης. 

Το στάδιο έχει χωρητικότητα 4.000 θέσεις και ανακατασκευάστηκε το 1986 και το 2004 με την προσθήκη στεγάστρου. Επίσης κάθε χρόνο πραγματοποιούνται οι αγώνες στίβου Λασσάνεια.
Καρακάλ

Το Καρακάλ είναι σαρκοφάγο θηλαστικό της οικογενείας των αιλουροειδών. Ανήκει στην υποοικογένεια των αιλουρινών και εντάσσεται ανάμεσα στα μέλη μιας «ομάδας» που απαρτίζουν τις αποκαλούμενες "αγριόγατες", η οποία περιλαμβάνει διάφορα γένη. Το είδος έχει την επιστημονική ονομασία "Caracal caracal", απαντά στην Ασία και την Αφρική και διακρίνεται σε 9 υποείδη. 

Το καρακάλ ανήκει στις μεγάλες "αγριόγατες", με μέγεθος σχεδόν όσο ενός λύγκα, και απαντά σε ποικίλο φάσμα οικοτόπων της Ασίας και της Αφρικής. Παρά την ευρεία εξάπλωση που εμφανίζει, η κατά τόπους κατανομή του διαφοροποιείται σημαντικά, δηλαδή σε κάποιες περιοχές είναι αρκετά κοινό, ενώ σε άλλες είναι πολύ σπάνιο (βλ. Κατάσταση πληθυσμού).
Χριστόφορος Ροδοκανάκης

Ο Χριστόφορος Ροδοκανάκης, γνωστός και ως Χρήστος Ροδοκανάκης (1860 – 1931 ή 1932), ήταν Έλληνας γιατρός, ευεργέτης και βουλευτής Χίου.

Γόνος της αρχοντικής οικογένειας Ροδοκανάκη της Χίου, γεννήθηκε στον Κάμπο. Σπούδασε ιατρική και διακρίθηκε για τη σημαντική φιλανθρωπική, κοινωνική και πατριωτική του δράση. Υπήρξε μέγας ευεργέτης του Σκυλίτσειου Νοσοκομείου της Χίου. Ασχολήθηκε επίσης με την πολιτική και υπήρξε στενός συνεργάτης του πρωθυπουργού της Ελλάδας Ελευθερίου Βενιζέλου. Διετέλεσε βουλευτής, αλλά και γερουσιαστής Χίου, καθώς και αρχηγός του κόμματος των Φιλελεύθερων.
Bell UH-1 Iroquois

Το Bell UH-1 Iroquois (ανεπίσημα Huey) είναι ένα στρατιωτικό ελικόπτερο που τροφοδοτείται από ένα κινητήρα turboshaft, με κύριο στροφείο δύο πτερυγίων και ουραίο στροφείο. Το ελικόπτερο αναπτύχθηκε από την Bell Helicopter ώστε να ικανοποιήσει την απαίτηση του Στρατού των Ηνωμένων Πολιτειών για ένα ελικόπτερο πολλαπλών ρόλων το 1952, πέταξε πρώτη φορά στις 20 Οκτωβρίου 1956, και μπήκε στην παραγωγή τον Μάρτιο του 1960. Το UH-1 ήταν το πρώτο στροβιλοκινητήριο ελικόπτερο που μπήκε στην παραγωγή για το στρατό των Ηνωμένων Πολιτειών, και πάνω από 16.000 έχουν παραχθεί σε όλο τον κόσμο.

Η πρώτη αποστολή μάχης του UH-1 ήταν στην υπηρεσία του Στρατού των ΗΠΑ κατά τη διάρκεια του πολέμου του Βιετνάμ. Η αρχική ονομασία του HU-1 οδήγησε στο παρατσούκλι του ελικοπτέρου Huey. Τον Σεπτέμβριο του 1962 η ονομασία άλλαξε σε UH-1, αλλά το "Huey" παρέμεινε σε κοινή χρήση. Περίπου 7.000 ελικόπτερα UH-1 υπηρέτησαν στο Βιετνάμ.
Airbus A400M Atlas

Το Airbus A400M Atlas είναι πολυεθνικό τετρακινητήριο turboprop αεροσκάφος μεταφορών στρατιωτικού υλικού. Σχεδιάστηκε από την Airbus Military ως τακτικό μεταγωγικό με στρατηγικές ικανότητες. Η πρώτη πτήση του αεροσκάφους είχε αρχικά προγραμματιστεί για το 2008 αλλά πραγματοποιήθηκε στις 11 Δεκεμβρίου 2009 στην Σεβίλλη της Ισπανίας.

Ένα σύνολο από 174 αεροσκάφη A400M έχουν παραγγελθεί από οκτώ χώρες εώς τον Ιούλιο του 2011. Το A400M έλαβε πιστοποίηση τον Μάρτιο του 2013. Το πρώτο αεροσκάφος παραδόθηκε στη Γαλλική Πολεμική Αεροπορία, τον Αύγουστο του 2013.
Τζοβάννι Μαρτινέλλι

Ο Τζοβάννι Μαρτινέλλι ("Giovanni Martinelli", 22 Οκτωβρίου 1885 – 2 Φεβρουαρίου 1969) ήταν Ιταλός τενόρος, από τους διασημότερους του 20ού αιώνα. Η σταδιοδρομία του επικεντρώθηκε στην ερμηνεία ρόλων του ιταλικού λυρικού θεάτρου και στη Μητροπολιτική Όπερα της Νέας Υόρκης.
Τζούντιθ Ρέσνικ

Η Τζούντιθ Ρέσνικ (αγγλ. "Judith Arlene Resnik", 5 Απριλίου 1949 - 28 Ιανουαρίου 1986) ήταν Αμερικανίδα αστροναύτης.
Νίκος Αθανασιάδης

Ο Νίκος Αθανασιάδης (Μυτιλήνη, 14 Ιουλίου 1904 - Αθήνα, 14 Ιουνίου 1990) ήταν Έλληνας λογοτέχνης.
Μαρία Ελίσα Καμάργο

Η Μαρία Ελίσα Καμάργο ("María Elisa Camargo") ισπανική : [maˈɾi.a eˈlisa kaˈmarɣo], γεννημένη στις 21 Δεκεμβρίου 1985 στο Γουαγιακίλ, Ισημερινός, είναι εκουαδοριανή ηθοποιός. Έπαιξε το χαρακτήρα της Μαρία Αλεγρία Πιμιέντο στην κολομβιανή τηλενουβέλα «La Marca del Deseo». Εμφανίστηκε επίσης στο "Verano de amor" (ως Ισαμπέλα Ρόκα, η κύρια ανταγωνίστρια/κακιά της σειράς) 

Κόρη των κολομβιανών γονέων. Η Μαρία Ελίσα γεννήθηκε στο Γουαγιακίλ το 1985. Ήθελε να γίνει καλλιτέχνης από την παιδική ηλικία. Στα 19 μετακόμισε στην Μπογκοτά της Κολομβίας, όπου άρχισε τις σπουδές της στα οικονομικά στο Πανεπιστήμιο των Άνδεων. Διέκοψε τις σπουδές της για να ακολουθήσει μια καριέρα στην υποκριτική.

Το 2005 έκανε οντισιόν για El Factor X, η κολομβιανή έκδοση του The X Factor. Έλαβε ένα ρόλο στη τηλενουβέλα Φλορισιέντα, παίζοντας την Νατάλια. Μετά τη Φλορισιέντα, προσλήφθηκε για να παίξει τη Μαίρη Τζόι στη τηλενουβέλα «La Marca del Deseo» ("The Mark of Desire"). Αυτή ήταν η πρώτη έκθεση της στην αμερικανική τηλεόραση.

Συμμετείχε στο "Verano de amor" ("Summer of Love"), στο οποίο παίζει τη Ισαμπέλα Ρόκα, η κακιά της ιστορίας. Έπαιξε επίσης τη Μόνικα Λεδέσμα στο "Hasta Que el Dinero Nos Separe" ("For Love or Money").

Χαρακτήρισε τη Κριστέλ Ρουίς ι ντε Τερέσα Κουριέλ στη τηλενουβέλα "Llena de Amor" ("Fill Me With Love") ως μια από τις κακιές.

Το 2011 πόζαρε για το Revista H του Μεξικού και επιβεβαίωσε τη σχέση της με τον μεξικανό ηθοποιό Τόνι Ντάλτον.
Α.Ο.Τ. Αλίμου

Ο Αθλητικός Όμιλος Τράχωνες Αλίμου (γνωστός και ως Α.Ο.Τ. Αλίμου ή απλώς Τράχωνες) είναι αθλητικός σύλλογος της Ελλάδας που εδρεύει στην περιοχή του Άνω Καλαμακίου στο δήμο Αλίμου. Ιδρύθηκε το 1957 με αρχικό όνομα Αθλητική Ένωση Αγίου Παντελεήμονα και το 1962 μετονομάστηκε στη σημερινή του ονομασία. Ο σύλλογος διαθέτει τμήμα ποδοσφαίρου ανδρών και τμήμα πετοσφαίρισης γυναικών. Το τμήμα της πετοσφαίρισης γυναικών ιδρύθηκε το 1982, ενώ στο παρελθόν διέθετε επίσης τμήμα καλαθοσφαίρισης το οποίο απορροφήθηκε το 2004 από τον Α.Ο. Δίας Αλίμου. 

Την περίοδο 2013-14 κατέκτησε την πρώτη θέση στον 5ο όμιλο της Γ΄ Εθνικής και κέρδισε την ιστορική άνοδο στην επαγγελματική Φούτμπολ Λιγκ , στην οποία αγωνίστηκε την περίοδο 2014-15 με την επαγγελματική επωνυμία ΠΑΕ Α.Ο.Τ. Άλιμος. . Ωστόσο, βιώνοντας 2 συνεχείς υποβιβασμούς, από την περίοδο 2016-17 αγωνίζεται στις τοπικές ερασιτεχνικές διοργανώσεις της Ε.Π.Σ. Αθηνών.
Επίσης έχει κατακτήσει το κύπελλο πρωταθλητριων 1 φορά το 1919
Γαλαζοκότσυφας

O Γαλαζοκότσυφας είναι στρουθιόμορφο πτηνό της οικογενείας των Μυιοθηριδών, που απαντά και στον ελλαδικό χώρο. Η επιστημονική ονομασία του είδους είναι "Monticola solitarius" και περιλαμβάνει 5 υποείδη. 

Στην Ελλάδα απαντά το υποείδος "Monticola solitarius longirostris" (Blyth, 1847). 

*Πτηνό προσαρμοσμένο να ζει σε βραχώδεις περιοχές, ο γαλαζοκότσυφας ξεχωρίζει από το κυανόγκριζο καλοκαιρινό του πτέρωμα και το μουσικό του κελάηδημα.
Tygers of Pan Tang

Οι Tygers of Pan Tang είναι βρετανικό heavy metal συγκρότημα, το οποίο σχηματίστηκε το 1978 στο Γουίτλι Μπέι και θεωρείται ένα από τα σημαντικότερα συγκροτήματα του New Wave of British Heavy Metal. Διαλύθηκαν το 1987 και επανήλθαν στο προσκήνιο του 1999, συνεχίζοντας να ηχογραφούν και να περιοδεύουν.
Μπομπ Μπράιαν

Ο Ρόμπερτ Τσαρλς «Μπομπ» Μπράιαν ("Robert Charles "Bob" Bryan", 29 Απριλίου 1978) είναι Αμερικανός αντισφαιριστής. Μαζί με τον δίδυμο αδελφό του Μάικ (Michael Carl "Mike" Bryan) αποτελούν αγωνιστικό δίδυμο το οποίο παραμένει εδώ και αρκετά χρόνια στην πρώτη θέση της παγκόσμιας κατάταξης στην κατηγορία του Διπλού Ανδρών. 

Ο Μπομπ Μπράιαν γεννήθηκε στο Camarillo της Καλιφόρνια το 1978. Το 1996 πήρε μέρος μαζί με τον αδελφό του στο πρωτάθλημα του διπλού ανδρών στην κατηγορία junior, του Αμερικανικού Όπεν, όπου και κατέλαβαν την πρώτη θέση. Το 1998 βρισκόταν στη θέση ένα της εθνικής κατάταξης των ΗΠΑ, σε ατομικό επίπεδο. Το 1999 το δίδυμο Μπράιαν κατέκτησε το χάλκινο μετάλλιο στους Παναμερικανικούς Αγώνες. 

Έλαβε μέρος στο κολεγιακό πρωτάθλημα των ΗΠΑ με την ομάδα του Πανεπιστημίου Στάνφορντ, οδηγώντας την ομάδα τέννις του Stanford Cardinal να κατακτήσει τα ομαδικά πρωταθλήματα του 1997 και του 1998. Το 1998 μάλιστα, εκτός από το ομαδικό, κατέκτησε επίσης το κολεγιακό πρωτάθλημα τόσο στην κατηγορία του ατομικού ανδρών όσο και σε αυτή του διπλού ανδρών (μαζί με τον αδελφό του Μάικ). Την ίδια χρονιά έγινε επαγγελματίας, μαζί με τον αδελφό του, λαμβάνοντας μέρος στο πρωτάθλημα World TeamTennis.

Στην κατηγορία του Διπλού Ανδρών, το δίδυμο Μπομπ και Μάικ Μπράιαν έχει καταφέρει να κατακτήσει μέχρι σήμερα 16 φορές την πρώτη θέση σε Γκραν Σλαμ, έχοντας λάβει μέρος σε 24 τελικούς. Μαζί έχουν πάρει επίσης μέρος σε 24 αγώνες του Κυπέλλου Ντέιβις, με την ομάδα των ΗΠΑ, έχοντας κερδίσει στους 20 από αυτούς, ενώ ο Μπομπ Μπράιαν έχει κερδίσει σε ατομικό επίπεδο 4 αγώνες του Κυπέλλου και έχει χάσει 2 φορές. Το 2008 έλαβαν μέρος στην Ολυμπιάδα του 2008 στο Πεκίνο κατακτώντας το χάλκινο μετάλλιο, ενώ το 2012 κατάφεραν να κατακτήσουν το χρυσό μετάλλιο στους Ολυμπιακούς αγώνες του Λονδίνου. Τέλος, έχουν κατακτήσει μαζί 3 φορές το ATP World Tour Finals, που διεξάγεται κάθε χρόνο στο Λονδίνο. Από τον Σεπτέμβριο του 2003 βρίσκονται στην πρώτη θέση της παγκόσμιας κατάταξης στη συγκεκριμένη κατηγορία.

Πέρα από το διπλό ανδρών, ο Μπομπ Μπράιαν έχει κατακτήσει 12 φορές την πρώτη θέση σε Γκραν Σλαμ, στην κατηγορία των Μικτών Ζευγαριών. Στο σύνολο τους, οι τίτλοι που έχει κατακτήσει φτάνουν τους 106, ενώ τα χρήματα που έχει συγκεντρώσει από έπαθλα ξεπερνούν τα 11 εκατομμύρια δολάρια. 

Ο Μπομπ Μπράιαν είναι παντρεμένος από το 2010 με την Michelle Alvarez και έχουν αποκτήσει 2 παιδιά.
Hammerheart

Hammerheart είναι ο τίτλος του πέμπτου στούντιο άλμπουμ του σουηδικού metal συγκροτήματος Bathory, το οποίο κυκλοφόρησε στις 16 Απριλίου του 1990 μέσω της δισκογραφικής εταιρείας "Noise Records".
Monte Carlo Doualiya

Το Monte Carlo Doualiya (παλαιότερα γνωστό με την ονομασία RMC Moyen-Orient ή RMC-MO) είναι γαλλικός δημόσιος αραβόφωνος ραδιοφωνικός σταθμός με αποδέκτη το ακροαματικό κοινό από τις χώρες της Εγγύς και Μέσης Ανατολής, του Κόλπου και του Μαγκρέμπ.

Το Monte Carlo Doualiya υπάγεται στον κρατικό φορέα διαχείρισης δημοσιογραφικού περιεχομένου France Médias Monde (RFI, France 24 και MCD)
Ζαν Βιγκό

Ο Ζαν Βιγκό ("Jean Vigo", 26 Απριλίου 1905 – 5 Οκτωβρίου 1934) ήταν Γάλλος σκηνοθέτης του κινηματογράφου.
Αλέξανδρος Καλαντζάκος

Ο Αλέξανδρος Καλαντζάκος του Αριστείδη (1887 - 1976) ήταν Έλληνας γιατρός και πολιτικός. Υπηρέτησε ως βουλευτής και υπουργός.
Νορθ Αμέρικαν Σόκερ Λιγκ

Το Νορθ Αμέρικαν Σόκερ Λιγκ (αγγλικά: "North American Soccer League", NASL) είναι πρωτάθλημα επαγγελματικού ποδοσφαίρου ανδρών με δέκα ομάδες - οκτώ στις Ηνωμένες Πολιτείες και δύο στον Καναδά. Είναι αναγνωρισμένο από την Ποδοσφαιρική Ομοσπονδία των ΗΠΑ (US Soccer) ως κατηγορία δευτέρου επιπέδου (Division II) στο σύστημα ποδοσφαιρικών πρωταθλημάτων ΗΠΑ, κάτω από το Μέιτζορ Λιγκ Σόκερ (MLS) και στο ίδιο επίπεδο με το Γιουνάιτεντ Σόκερ Λιγκ (πρώην USL Pro). Η έδρα της διοργανώτριας αρχής του NASL βρίσκεται στη Νέα Υόρκη.

Το πρωτάθλημα έχει την ίδια ονομασία, αλλά δεν έχει καμία σχέση, με τo παλαιότερo Νορθ Αμέρικαν Σόκερ Λιγκ (NASL). Η σύγχρονη NASL ιδρύθηκε το 2009, και άρχισε να λειτουργεί το 2011 με οκτώ ομάδες, μετά από την περίοδο του 2010, κατά την οποία οι ομάδες της NASL και tης USL συμμετείχαν σε ένα συνδυασμένο προσωρινό πρωτάθλημα δεύτερης κατηγορίας (Division II). Ο αριθμός των ομάδων με προνόμια επέκτασης (franchises) είναι τώρα έντεκα, με σχέδιο επέκτασης σε δεκατρείς ομάδες το 2016.

Η NASL χρησιμοποιεί ένα πρόγραμμα δύο περιόδων από τον Απρίλιο μέχρι τις αρχές Νοεμβρίου, με ένα διάλειμμα τεσσάρων εβδομάδων τον Ιούλιο. Οι πρωταθλητές σπρινγκ και φολ, μαζί με τις δύο ομάδες με τον καλύτερο συνδυασμό αποτελεσμάτων (σπρινγκ/φολ) λαμβάνουν μέρος σε κατατακτήριους αγώνες, γνωστούς με την ονομασία "Το Πρωτάθλημα" (The Championship). Η νικήτρια των τελικών αποκτά το Soccer Bowl Trophy στο τέλος της περιόδου.

Ενώ δεν υπάρχει άνοδος και υποβιβασμός εν σχέση με άλλα πρωταθλήματα, ο επίτροπος Μπιλ Πέτερσον (Bill Peterson) έχει δηλώσει κατ' επανάληψη ότι η διοργανώτρια αρχή του πρωταθλήματος (North American Soccer League, LLC) ενδιαφέρεται για την εισαγωγή αυτή στην πυραμίδα του συστήματος ποδοσφαιρικών πρωταθλημάτων ΗΠΑ.
Καναδική Ποδοσφαιρική Ομοσπονδία

Η Καναδική Ποδοσφαιρική Ομοσπονδία (αγγλικά: "Canadian Soccer Association - CSA", γνωστή ως "Canada Soccer", γαλλικά: "Association Canadienne de Soccer") είναι το ανώτατο διοικητικό όργανο, όσον αφορά το άθλημα του ποδοσφαίρου στον Καναδά. Πρόκειται για μια εθνική οργάνωση, η οποία είναι υπεύθυνη για τη λειτουργία των αντιπροσωπευτικών συγκροτημάτων, της εθνικής ανδρών και γυναικών που μετέχουν στις διεθνείς διοργανώσεις, καθώς και των εθνικών ομάδων νέων (U20 και U17 ανδρών και γυναικών). Επίσης, έχει αρμοδιότητες όσον αφορά τα εθνικά επαγγελματικά και ερασιτεχνικά πρωταθλήματα.
Κρις Χολμς

Ο Κρις Χολμς (αγγλ. "Chris Holmes") είναι Αμερικανός κιθαρίστας της hard rock μουσικής, γνωστός για την συμμετοχή του στο συγκρότημα των W.A.S.P. από το 1982 μέχρι το 1990 και ξανά από το 1996 μέχρι το 2001.
Ντενίζ Τσακίρ

Η Ντενίζ Τσακίρ (Άγκυρα 31 Δεκεμβρίου 1982) είναι Τουρκάλα ηθοποιός.
Μπαλς

Το Μπαλς ή Βαλς (Valls, διαβάζεται [baʎʃ]) είναι μια πόλη της Καταλονίας, πρωτεύουσα της κομητείας του Άνω Καμ, στην επαρχία της Ταραγόνα. Έχει έναν πληθυσμό της τάξης των 24.649 κατοίκων, που αποτελεί πάνω από τον μισό της κομητείας. Η ευρύτερη περιοχή όπου εντάσσεται είναι γνωστή ως Πεδιάδα της Ταραγόνα ("Camp de Tarragona"), δίπλα στον ποταμό Φρανκολί, πολύ κοντά στο Ρέους και την Ταραγόνα.

Το Μπαλς είναι η πατρίδα δύο ιδιαίτερων καταλανικών παραδόσεων, του "calçot" (γεύμα που συνδυάζει μεγάλα κρεμμύδια με μια ειδική σάλσα) και των καστελιές, των καταλανικών ανθρώπινων πύργων. Πολύ σημαντική είναι η εκκλησία του Αγίου Ιωάννη, μεικτού ρομανικο-γοτθικού ρυθμού του 16ου αιώνα και η "Capella del Roser" («Παρεκκλήσι του Ρόδου») όπου βρίσκεται ένα βιτρώ με θέμα την Ναυμαχία της Ναυπάκτου.
Λούι Κλεμέντε

Ο Λούι Κλεμέντε ("αγγλ. Louie Clemente") είναι Αμερικανός ντράμερ της χέβι μέταλ μουσικής, γνωστός ως μελος των Testament μέχρι το 1993.
Φιλίσκος ο Μιλήσιος

Ο Φιλίσκος ο Μιλήσιος ήταν ρητοροδιδάσκαλος του 4ου π.Χ. αιώνα, μαθητής του Ισοκράτη. Πριν ασχοληθεί με την ρητορική υπήρξε γνωστός αυλητής ("παραδοξότατος") και γι' αυτό ο Ισοκράτης τον αποκαλούσε "αυλοτρύπη". Αργότερα ίδρυσε την δική του σχολή στην Αθήνα, όπου μαθήτευσαν οι ιστορικοί Τίμαιος ο Ταυρομενίτης και Νεάνθης ο Κυζικηνός.

Έγραψε ένα εγχειρίδιο ρητορικής τέχνης αποτελούμενο από δύο βιβλία, την βιογραφία του Αθηναίου ρήτορα και πολιτικού Λυκούργου και μια συλλογή αποφθεγμάτων και ρητορικών παραδειγμάτων του δασκάλου του Ισοκράτη. 
Διασώθηκε ένα επιτάφιο επίγραμμά του για τον Λυσία (από τον ψευδο-Πλούταρχο), καθώς και ένα απόσπασμα κάποιου έργου του σε πάπυρο της Οξυρρύγχου. 

Σύμφωνα με τον άγνωστο συγγραφέα του παπύρου αυτού (του 2ου - σημειωτέον - μ.Χ. αιώνα) ο Φιλίσκος έγραψε για την ιστορία του παιδιού που, επειδή το διεκδικούσαν ως δικό τους δυο διαφορετικές μητέρες, ο κριτής έδωσε διαταγή να το κόψουν στα δύο και η καθεμιά τους να πάρει από ένα κομμάτι του. 
Το απόσπασμα αυτό, που θυμίζει προφανώς την αντίστοιχη βιβλική ιστορία του Σολομώντα (βλ. Σολομώντεια λύση), προκάλεσε ενδιαφέροντα σχόλια. Ορισμένοι μελετητές ισχυρίσθηκαν ότι η απόλυτη ομοιότητα των δύο ιστοριών αποδεικνύει πως ο Φιλίσκος (και άρα οι Έλληνες του 4ου π.Χ. αιώνα) γνώριζαν ήδη τις ιστορίες της Βίβλου. Αντιθέτως κάποιοι άλλοι υποστήριξαν ότι αυτό δεν είναι καθόλου βέβαιο, επειδή η ιστορία του Φιλίσκου, όπως και η αντίστοιχη της Βίβλου, θα μπορούσαν κάλλιστα να προέρχεται από κάποια παλαιότερη - ινδική- πηγή.
Αλέξανδρος Πάντος

Ο Αλέξανδρος Πάντος (Ζαγορά Μαγνησίας, 1887 - 1930) ήταν Έλληνας νομικός και πολιτικός επιστήμονας καθώς και εθνικός ευεργέτης. 

Γεννήθηκε στη Ζαγορά Πηλίου και στα νεανικά του χρόνια σπούδασε νομική στο Καποδιστριακό Πανεπιστήμιο Αθηνών και αργότερα πολιτικές επιστήμες στο Παρίσι.

Γόνος της μεγαλοαστής οικογένειας Πάντου, άφησε με διαθήκη του στο ελληνικό δημόσιο το ποσό των 450.000 δρχ., (ήτοι το σύνολο της περιουσίας του), για την εκτέλεση της οποίας όρισε τον εκάστοτε πρωθυπουργό της χώρας. Το 1931 ιδρύεται επί Ελευθερίου Βενιζέλου η Πάντειος Σχολή και λίγα χρόνια αργότερα, το 1937, μετονομάζεται σε «Πάντειος Ανώτατη Σχολή Πολιτικών Επιστημών». Στο προαύλιο της σχολής (πλέον «Πάντειο Πανεπιστήμιο») βρίσκεται ο τάφος του μεγάλου ευγεργέτη.

Προς τιμή του ονομάστηκε και δρόμος στο Δήμο Καλλιθέας, σε κοντινή απόσταση από τη σχολή.
Χόκαν Σάντμπεργκ

Ο Χόκαν Σάντμπεργκ (στα σουηδικά Håkan Sandberg, γεν. 27 Ιουλίου 1958 Ludvika, Σουηδία) είναι Σουηδός πρώην διεθνής ποδοσφαιριστής που αγωνιζόταν στη θέση του κεντρικού επιθετικού, με σημαντική καριέρα στη χώρα του αλλά και στην Ελλάδα.

Με εντυπωσιακή εμφάνιση (κατάξανθος, ύψος 1,88 μ.) δυνατό διασκελισμό και τεχνικά χαρακτηριστικά στο παιχνίδι του, ήταν το ίδιο αποτελεσματικός τόσο στο χαμηλό όσο και στο ψηλό παιχνίδι.

Στη Σουηδία αγωνίσθηκε με τα χρώματα των Orebro και Γκέτεμποργκ αλλά και στην Εθνική Ομάδα της Σουηδίας, πριν μεταγραφεί στην ΑΕΚ το καλοκαίρι του 1984, στο απόγειο της καριέρας του. Ωστόσο, στον πρώτο του επίσημο αγώνα με το Αιγάλεω εκτός έδρας (0-0) εξουδετερώθηκε αναπάντεχα από τον αντίπαλο κεντρικό αμυντικό των γηπεδούχων, Παναγιώτη Σκόνδρα. Ακολούθησαν εντυπωσιακές του εμφανίσεις τα τρία επόμενα χρόνια και το καλοκαίρι του 1987 μεταπήδησε στον Ολυμπιακό, αλλά δεν κατάφερε να βρεθεί στο ίδιο επίπεδο απόδοσης και το Δεκέμβριο του ίδιου έτους αποχώρησε και υπέγραψε στη σουηδική Sundsvall. Με την ΑΕΚ έλαβε μέρος σε συνολικά 80 αγώνες πρωταθλήματος, σημειώνοντας 30 τέρματα.
Βαγγέλης Ζάγκος

Ο Βαγγέλης Ζάγκος (Αθήνα, 1955 - 21 Ιανουαρίου 2014) ήταν Έλληνας ποδοσφαιριστής που αγωνιζόταν στη θέση του κεντρικού κυνηγού. Ξεχώριζε για το εντυπωσιακό παρουσιαστικό του (ήταν σχεδόν υπέρβαρος, αλλά ωστόσο ιδιαίτερα ευκίνητος) και το ευθύβολο, ισχυρότατο σουτ του. Αποτέλεσε επί σειρά ετών τον επιθετικό ηγέτη της ομάδας του Εθνικού Αστέρα Καισαριανής, με τα χρώματα του οποίου σημείωσε πάμπολλα εντυπωσιακά τέρματα, κυρίως στο πρωτάθλημα της Β΄Εθνικής, ενώ αγωνίσθηκε επίσης στον Αργοναύτη, στο Εθνικό Ερασιτεχνικό πρωτάθλημα, όπως και στους συλλόγους του τοπικού πρωταθλήματος της Αθήνας (Ε.Π.Σ.Α.), Α.Ο. Πεύκης και Γ.Σ. Αμαρουσίου. Αναδείχθηκε Κυπελλούχος Αθηνών με την ομάδα της Πεύκης (1987). Μετά το πέρας της αγωνιστικής του σταδιοδρομίας ασχολήθηκε με τα διοικητικά θέματα του συλλόγου του Εθνικού Αστέρα, στον οποίο διετέλεσε τεχνικός διευθυντής και υπεύθυνος των θεμάτων Ακαδημιών
Γιώργος Πίσσας

Ο Γιώργος Πίσσας (γενν. Αθήνα, 15 Ιανουαρίου 1956) είναι παλαίμαχος διεθνής ποδοσφαιριστής που αγωνιζόταν στη θέση του επιθετικού μέσου.
Ξεκίνησε τη σταδιοδρομία του από το σύλλογο του Γ.Σ. Ηλιούπολης σε νεαρή ηλικία, περίοδο κατά την οποία κλήθηκε στην Εθνική Ομάδα των Ερασιτεχνών. Έχει, επίσης, αγωνισθεί στην Εθνική Μεσογειακή Ομάδα. Το 1978 αναδείχθηκε πρώτος σκόρερ στο Νότιο Όμιλο της Β΄Εθνικής με 23 τέρματα, για λογαριασμό της Κορίνθου, με την οποία κέρδισε το πρωτάθλημα το 1979 και ανέβηκε στην Α΄Εθνική. Σημαντική καριέρα έκανε και με τις ομάδες του Απόλλωνα Αθηνών, αλλά και του Αθηναϊκού Βύρωνα. Έχει λάβει μέρος σε 152 επίσημους αγώνες πρωταθλήματος της Α΄ Εθνικής (92 με την Κόρινθο, 60 με τον Απόλλωνα Αθηνών) και έχει πετύχει 35 τέρματα (20 και 15, αντίστοιχα).
Βασίλης Ανδρεόπουλος

Ο Βασίλης Ανδρεόπουλος (Πλάτανος Αιγιαλείας, 15 Φεβρουαρίου 1923 - Αθήνα, 16 Αυγούστου 2011) ήταν Έλληνας ηθοποιός, θεατρικός συγγραφέας, στιχουργός και αντιστασιακός.
Σπύρος Χατζάρας

Ο Σπύρος Χατζάρας (Οκτώβριος 1955) είναι Έλληνας δημοσιογράφος, συγγραφέας και παρουσιαστής εκπομπών στην τηλεόραση, το ραδιόφωνο και το διαδίκτυο.
Κώστας Καλαντζής

Ο Κώστας Καλαντζής (1908 - Δεκέμβριος 1980) ήταν Έλληνας συγγραφέας και ιστορικός. Ασχολήθηκε με όλα τα είδη της λογοτεχνίας.
Γιώργος Ζογγολόπουλος

Ο Γιώργος Ζογγολόπουλος (Αθήνα, 1 Μαρτίου 1903 - 11 Μαΐου 2004) ήταν Έλληνας καλλιτέχνης και εκπρόσωπος της γενιάς του ’30, με σημαντικό και αναγνωρισμένο έργο. Το έργο του εκτείνεται σε μια περίοδο περίπου οκτώ δεκαετιών παρουσιάζοντας μεγάλη ποικιλία, ευρεία θεματογραφία και τάση για συνεχή ανανέωση, γεγονός που τού έδωσε το προσωνύμιο «"ο αιώνιος έφηβος"».
Υπαίθρια Γλυπτοθήκη Ψυχικού

Η Υπαίθρια Γλυπτοθήκη Ψυχικού βρίσκεται στην Πλατεία «Γιώργου Ζογγολόπουλου» στο Ψυχικό, επί της Λεωφόρου Δημοκρατίας δίπλα στον ναό του Αγ. Δημητρίου. Είναι η μοναδική δημοτική υπαίθρια γλυπτοθήκη στην Ελλάδα που είναι αφιερωμένη στο έργο ενός καλλιτέχνη.
Πλατεία Ομονοίας

Η Πλατεία Ομονοίας είναι ιστορική πλατεία της Αθήνας και σύγχρονο πολεοδομικό κέντρο της ελληνικής πρωτεύουσας. Είναι τόπος συνάντησης κατοίκων και επισκεπτών, αποτελώντας σημείο αναφοράς της πόλης. Από την πλατεία ξεκινούν σημαντικές οδοί του κέντρου της πόλης: οι οδοί και λεωφόροι 3ης Σεπτεμβρίου, Σταδίου, Αθηνάς, Παναγή Τσαλδάρη (Πειραιώς), Πανεπιστημίου και Αγίου Κωνσταντίνου. Αρχικά η ομώνυμη πλατεία είχε σχήμα έλλειψης, μετά όμως τροποποιήθηκε με την ενοποίηση τμημάτων αυτής και την απομάκρυνση του τραμ που διερχόταν από την οδό Αθηνάς. Κάτω από την πλατεία διακλαδώνονται η γραμμή 1 με τη γραμμή 2 του μετρό. Πολλά από τα παραδοσιακά κτήρια της πλατείας έχουν χαθεί, επιβιώνουν όμως το "Μπάγκειο μέγαρο" και το "Μέγας Αλέξανδρος", που οικοδομήθηκαν τη δεκαετία του 1880 και λειτούργησαν αρχικά ως ξενοδοχεία.
Σαρλ Ντεσπιώ

Ο Σαρλ Ντεσπιώ (Charles Despiau) (4 Νοεμβρίου 1874 – 30 Οκτωβρίου 1946) ήταν Γάλλος γλύπτης.

Ο Ντεσπιώ γεννήθηκε στο Μοντ ντε Μαρζάν στο Νομό Λαντ της Ακουιτανίας και σπούδασε αρχικά στη Σχολή Διακοσμητικών Τεχνών και μετέπειτα στη Σχολή Καλών Τεχνών. 

Ξεκίνησε να εκθέτει στο Σαλόνι Γάλλων Καλλιτεχνών από το 1898 έως το 1900, αργότερα στη λιγότερο ακαδημαϊκή Ένωση Καλών Τεχνών όπου εξέθεσε από το 1901 έως το 1921 και τελικά στο Salon des Tuileries, όπου εξέθεσε από το 1923 έως το 1944. 

Το 1907 ο Ωγκύστ Ροντέν τον προσέλαβε ως βοηθό. Ο Ντεσπιώ εργάστηκε με τον Ροντέν, ενώ έκανε και τη δική του γλυπτική, έως το 1914, όταν κλήθηκε να υπηρετήσει στη μονάδα καμουφλάζ του στρατού στον Α΄ Παγκόσμιο Πόλεμο. 

Επιστρέφοντας στην ενασχόλησή του με τη γλυπτική μετά τον πόλεμο, η επιτυχία του δόθηκε με ατομική έκθεση στην Γκαλερί Brummer της Νέας Υόρκης στα τέλη του 1927. Πέθανε το 1946 στο Παρίσι. Ο Ντεσπιώ δεν ήταν παραγωγικός γλύπτης, καθώς προτιμούσε να εργάζεται όσο διάστημα χρειαζόταν έως ότου πραγματοποιήσει το όραμά του. Υπάρχουν πολλά σωζόμενα γύψινα γλυπτά στα οποία επαναλαμβάνει το μοντέλο με ελάχιστες διαφοροποιήσεις. 

Τα έργα του, κυρίως πορτραίτα και γυμνά που εκπέμπουν έναν απλό κλασικισμό, βρίσκονται στις συλλογές περισσοτέρων των 30 μουσείων στη Γαλλία και περισσοτέρων των 100 μουσείων παγκοσμίως συμπεριλαμβανομένων του Μητροπολιτικού Μουσείου Τέχνης. Το Μουσείο Μοντέρνας Τέχνης της Νέας Υόρκης κατέχει το ορειχάλκινο έργο Assia, το γνωστότερο ίσως έργο του. Η μεγαλύτερη συλλογή βρίσκεται στη γενέτειρά του, σε μουσείο που μοιράζεται με τον Robert Wlerick. 

Ο Ντεσπιώ στην πεντηκονταετή πορεία του παρήγαγε συνολικά 150 γλυπτά και 1000 σχέδια.
Γλυπτό ΔΕΘ

μικρογραφία|Γλυπτό ΔΕΘ (1966), Γιώργος Ζογγολόπουλος, Πλατεία Σιντριβανίου, Θεσσαλονίκη
Το Γλυπτό ΔΕΘ ή «Cor-ten» είναι έργο του Έλληνα γλύπτη Γιώργου Ζογγολόπουλου και τοποθετήθηκε στην Πλατεία Σιντριβανίου, στη βορεινή πύλη της Διεθνούς Έκθεσης Θεσσαλονίκης (ΔΕΘ) το 1966.
Πιάτζε

Το Πιάτζε (ιταλ. "Piagge") είναι πόλη και δήμος της επαρχίας Πέζαρο-Ουρμπίνο, στα Μάρκε, κεντρική Ιταλία. Βρίσκεται 45 χιλιόμετρα βορειοδυτικά της Αγκόνα και 20 χιλιόμετρα νότια από το Πέζαρο. Σύμφωνα με την απογραφή του 2014 ο πληθυσμός της είναι 1.019 κάτοικοι.
Primal Fear

Οι Primal Fear είναι γερμανικό power metal συγκρότημα, το οποίο δημιουργήθηκε το 1997 στο Έσλινγκεν από τον τραγουδιστή Ραλφ Σίπερς και τον μπασίστα Ματ Σίνερ.
Πάμελα Λύντον Τράβερς

Η Πάμελα Λύντον Τράβερς (γεν Έλεν Λύντον Γκοφ; 9 Αυγούστου 1899 – 23 Απριλίου 1996) ήταν Άγγλο-Αυστραλέζα συγγραφέας και ηθοποιός, γνωστή από το έργο της με ηρωίδα τη Μαίρη Πόππινς, που έχει γυριστεί σε ταινία της Ντίσνεϋ με πρωταγωνίστρια την Τζούλι Άντριους.
Μαραζό

Το Μαραζό ("Marajó") είναι ένα μεγάλο νησί στις εκβολές του ποταμού Αμαζονίου, στη Βραζιλία. Είναι μέρος της βραζιλιανικής πολιτείας Παρά.
Μπιλαφράνκα δελ Πενεδές

Η Μπιλαφράνκα δελ Πενεδές ("Vilafranca del Penedès") είναι μία κωμόπολη της Καταλονίας στην επαρχία της Βαρκελώνης, πρωτεύουσα της κομητείας του Άνω Πενεδές. Είναι γνωστή για την παραγωγή αφρόδων οίνων (η καταλανική σαμπάνια ("cava") και το κρασί Προστατευόμενης Ονομασίας Προέλευσης της περιοχής του Πενεδές) και για την τοπική ομάδα των «καστελιές» της, τους "Castellers de Villafranca".
Μπομπ Μάκαντου

Ο Μπομπ Μάκαντου (αγγλικά: "Robert Allen "Bob" McAdoo", γεννήθηκε 25 Σεπτεμβρίου 1951) είναι Αμερικανός πρώην επαγγελματίας καλαθοσφαιριστής και νυν προπονητής καλαθοσφαίρισης. Αγωνιζόταν στη θέση του πάουερ φόργουορντ με κύρια χαρακτηριστικά του την ευστοχία από μέση απόσταση και την ευκινησία, παρά το ύψος του (2,05 μ.). Έκανε πολύ σημαντική καριέρα στο Επαγγελματικό Πρωτάθλημα των ΗΠΑ (NBA - 14 σεζόν, 2 τίτλους το 1982 και το 1985), αλλά και στην Ευρώπη, όπου διακρίθηκε κυρίως με τα χρώματα της Ολίμπια Μιλάνο στο Κύπελλο Πρωταθλητριών Ευρώπης, το οποίο κατάκτησε στα 1987 και 1988. Έχει συμμετάσχει 5 φορές σε αγώνες NBA All-Star Game και έχει αναδειχθεί πολυτιμότερος παίκτης (MVP) στη διοργάνωση του αμερικανικού πρωταθλήματος.
Ιωσήφ Πέκκιο

Ο Ιωσήφ Πέκκιο (ή και "Πέκιο") ιταλικά: "Giuseppe Pecchio") (Μιλάνο 15 Νοεμβρίου 1785-Μπράιτον 4 Ιουνίου 1837) ήταν Ιταλός φιλέλληνας, νομομαθής, λόγιος και δημοσιογράφος. Έπαιξε σημαντικό ρόλο στην οικονομική συγκρότηση, του τότε, νεοσύστατου κράτους.

Τον Μάρτιο του 1825, στάλθηκε στην Ελλάδα, από το Φιλελληνικό Κομιτάτο της Αγγλίας, ώστε να παρακολουθήσει τη χρήση του δανείου, που είχε δοθεί στην ελληνική διοίκηση. Το δάνειο είχε συναυθεί κατά τη διάρκεια της Ελληνικής Επανάστασης, από το Κομιτάτο που έδρευε στο Λονδίνο.

Για αυτό το σκοπό, ο Πέκκιο, ταξίδεψε μέχρι το Ναύπλιο και έγραψε τα πορίσματά του. Έτσι, ο Ιωσήφ Πέκκιο, το 1826, εξέδωσε στα ιταλικά και στα αγγλικά το «"Έκθεσιν περί των εν Ελλάδι κατά το έαρ 1825"», που κατόπιν η έκδοση αυτή έγινε και στα ελληνικά.

Ο Πέκκιο, ωστόσο, δημοσίευσε και ταξιδιωτικά κείμενα και εντυπώσεις, για χώρες που επισκέφτηκε (Ελβετία, Αγγλία, Ισπανία, Σμύρνη). Επίσης έγραψε για την αγγλική ποίηση αλλά και για διάφορες άλλες διάφορες μελέτες. Σημαντική μελέτη του Πέκκιο ήταν η βιβλιογραφική μελέτη για τον ποιητή Ούγο Φώσκολο.

Ο Πέκκιο αναχώρησε από την Ελλάδα την 11η Ιουνίου 1825. Περιόδευσε στην Πελοπόννησο και συνάντησε μεγάλες μορφές της Επανάστασης.
Γεώργιος Παραβάντης

Ο Γεώργιος Παραβάντης του Νικολάου (1898 - 19 Μαρτίου 1971) ήταν Έλληνας δικηγόρος και πολιτικός από την Αργολίδα. Υπηρέτησε ως βουλευτής και υφυπουργός.
Στη χώρα των γουναρικών

Το Στη χώρα των γουναρικών ("Le Pays des fourrures") είναι ένα περιπετειώδες μυθιστόρημα του Γάλλου συγγραφέα Ιουλίου Βερν. Είχε εμφανισθεί για πρώτη φορά σε συνέχειες στο γαλλικό περιοδικό "Magasin d’Éducation et de Récréation" από τον Σεπτέμβριο του 1872 μέχρι τον Δεκέμβριο του 1873. Η δίτομη αρχική εικονογραφημένη έκδοση στη σειρά του Βερν «Voyages Extraordinaires» (νο. 10) τυπώθηκε επίσης το 1873 και πριν το τέλος του ίδιου έτους είχε ήδη μεταφρασθεί και εκδοθεί και στην αγγλική γλώσσα.
Χαβάη Πέντε-0

Το Χαβάη Πέντε-0 είναι αμερικανική τηλεοπτική αστυνομική δραματική σειρά, διασκευή της σειράς με το ίδιο όνομα που παίχτηκε από το 1968 έως το 1980, η οποία έκανε πρεμιέρα στις 20 Σεπτεμβρίου του 2010 στο CBS. Όπως και στην αρχική εκδοχή, η σειρά αναφέρεται σε μια αστυνομική ομάδα, της οποίας τα μέλη είναι επιλεγμένα από τον κυβερνήτη και εξερευνούν σοβαρά εγκλήματα που διαπράττονται στη Χαβάη.

Η παραγωγή της σειράς έγινε από τις K/O Paper Products και 101st Street Television σε συνεργασία με την CBS Productions, ενώ μετέπειτα από την CBS Paramount Television.

Στις 23 Μαρτίου του 2017, το CBS ανανέωσε τη σειρά για τον όγδοο κύκλο, ο οποίος έκανε πρεμιέρα στις 29 Σεπτεμβρίου του 2017.
Αλμπέρτο Χουαντορένα

Ο Αλμπέρτο Χουαντορένα ("Alberto Juantorena"), που γεννήθηκε στις 3 Δεκεμβρίου 1950 στο Σαντιάγο ντε Κούβα, είναι Κουβανός πρώην αθλητής στίβου, ολυμπιονίκης και πολιτικός. Κατέκτησε δυο χρυσά μετάλλια στους Ολυμπιακούς Αγώνες του 1976 στο Μόντρεαλ στα 400 μ. και στα 800 μ. των ανδρών. Ήταν επίσης, διεθνής καλαθοσφαιριστής (με ύψος 1,88 μ.) και είχε το προσωνύμιο «"El Caballo"» («"Το Άλογο"») λόγω του τεράστιου διασκελισμού του (2,75 μ.) Χρημάτισε υπουργός αθλητισμού στην κυβέρνηση της χώρας του.
1080p

Το 1080p (γνωστό και ως Full HD ή FHD και BT.709) είναι ένα σύνολο μεθόδων προβολής HDTV βίντεο υψηλής ευκρίνειας που χαρακτηρίζονται από 1080 οριζόντιες γραμμές κατακόρυφης ανάλυσης και προοδευτική σάρωση, σε αντίθεση με την πεπλεγμένη προβολή που αποτελεί αντικείμενο του προτύπου 1080i. Με τον όρο 1080p συνήθως υπονοείται και λόγος διαστάσεων 16:9, από τον οποίο προκύπτει ανάλυση 1920x1080 εικονοστοιχείων (2,1 megapixel), η οποία στο εμπόριο αναφέρεται συχνά ως "Full HD".
Αντώνιος Κατήφορος

Ο Αντώνιος Κατήφορος (Ζάκυνθος 1696 ή 1685–1763) ήταν επίσκοπος, θεολόγος και ποιητής.
Αυτοκράτορας Χονγκ-τσι

285px|thumb|right|Ο Κινέζος Αυτοκράτορας Χονγκ-τσι
Ο αυτοκράτορας Χονγκ-τσι ("弘治", 30 Ιουλίου 1470 – 8 Ιουνίου 1505) ήταν αυτοκράτορας της δυναστείας των Μινγκ στην Κίνα από το 1487 έως το 1505. Ανήκε στη Δυναστεία των Μινγκ, της οποίας ήταν ο ένατος κατά σειρά αυτοκράτορας.

Γεννήθηκε με το όνομα Τζου Γιουτσένγκ (朱祐樘), που συχνά προφέρεται λανθασμένα ως «Τζου Γιουτάνγκ», καθώς το ιδεόγραμμα 樘 έχει δύο προφορές, αλλά εδώ, σύμφωνα με καταγραφές, προφέρεται ως «τσενγκ», που σημαίνει «θεμέλιο». Πατέρας του ήταν ο Αυτοκράτορας Τσενχούα. Η περίοδος της βασιλείας του Χονγκ-τσι αποκαλείται «Αργυρή Εποχή του Χονγκ-τσι». Υπήρξε ένας ειρηνόφιλος αυτοκράτορας, ο οποίος είχε μόνο μία αυτοκράτειρα και καθόλου παλλακίδες, κάτι που του χαρίζει τη διάκριση του μοναδικού ισόβια μονογαμικού αυτοκράτορα σε ολόκληρη την κινεζική Ιστορία.
Αχινοάμ

Η Αχινοάμ ήταν πρόσωπο της Παλαιάς Διαθήκης, σύζυγος του Δαβίδ.
Σταύρος Τζιωρτζής

Ο Σταύρος Τζιωρτζής (γεν. Βαρώσι, Αμμόχωστος, Κύπρος, 15 Σεπτεμβρίου 1948) είναι Κύπριος πρώην αθλητής του στίβου, ολυμπιονίκης και βαλκανιονίκης.

Το 1970, κατέκτησε χρυσό βαλκανικό μετάλλιο στα 400 μ. εμπόδια.

Έλαβε μέρος με τα χρώματα της Ελλάδας στην Ολυμπιάδα του 1972 στο Μόναχο. Έφτασε μέχρι τον Τελικό των 400 μέτρων μετ΄εμποδίων των ανδρών, όπου και τερμάτισε 6ος, με χρόνο 49,66. Κατέχει το εθνικό ρεκόρ Κύπρου με χρόνο 49,5 επίδοση που πέτυχε στις 28 Ιουνίου του 1972, στο Νέο Φάληρο.
Τζόρντι Βιγιακάμπα

Ο Τζόρντι Βιγιακάμπα ("Jordi Villacampa Amoros", ύψος 1,98 μ., γεν. 11 Οκτωβρίου 1963, Reus, Ισπανία ) είναι Ισπανός πρώην διεθνής αθλητής καλαθόσφαιρας που διακρίθηκε στη θέση του φόργουορντ. Αγωνίσθηκε επί 21 συνεχή χρόνια στη Γιουβεντούτ Μπανταλόνα κερδίζοντας επτά πρωταθλήματα Ισπανίας και αποτέλεσε έναν από τους μεγαλύτερους σκόρερ στην ιστορία της ομάδας, του ισπανικού πρωταθλήματος και των ευρωπαϊκών διασυλλογικών διοργανώσεων. Σήμερα, είναι πρόεδρος της ομάδας. Έλαβε μέρος με την Εθνική Ομάδα της Ισπανίας σε πολλές διοργανώσεις, κατακτώντας επίσης πολλά τρόπαια με το σύλλογό του, με κορυφαία διάκριση την Ευρωλίγκα του 1994 και τα δυο Κύπελλα Κόρατς, το 1981 και το 1990.
Έντγουϊν Μόουζες

Ο Έντγουϊν Μόουζες ("Edwin Corley Moses", Ντέιτον, Οχάιο, Η.Π.Α., 31 Αυγούστου 1955 ) είναι Αμερικανός πρώην αθλητής στίβου και ολυμπιονίκης. Διακρίθηκε στους δρόμους ταχύτητας μετ’ εμποδίων (400 μ.), όπου κατόρθωσε να παραμείνει αήττητος επί 10 χρόνια (και συνολικά 122 κούρσες) από το 1977 έως το 1987. Δυο φορές κατέκτησε το χρυσό μετάλλιο, στους Ολυμπιακούς Αγώνες του 1976 στο Μόντρεαλ (με παγκόσμιο ρεκόρ) και του (1984) στο Λος Άντζελες, ενώ το 1980 (στη Μόσχα) δεν συμμετείχε λόγω του μποϊκοτάζ σε βάρος της Σοβιετικής Ένωσης. Το 1988 ήταν τρίτος ολυμπιονίκης στη Σεούλ. Επίσης, ήταν δις παγκόσμιος πρωταθλητής, το 1983 και το 1987. Πήρε μέρος σε 176 αγώνες, κερδίζοντας τους 168.
Acer beTouch

Acer beTouch ονομάζεται η σειρά έξυπνων τηλεφώνων που κατασκευάζεται από την εταιρεία Acer Inc. που εδρεύει στην Ταϊβάν. Είναι η δεύτερη σειρά έξυπνων τηλεφώνων που πραγματοποιείται από την εταιρεία αφού απέκτησε τον κατασκευαστή τηλεφώνων E-ten το 2009. Η σειρά επικεντρώνεται στην κοινωνική δικτύωση, με άμεση σύνδεση προς το Facebook, το Twitter και άλλα κοινωνικά δίκτυα.
Μπεκερέλ

Το μπεκερέλ (Bq) είναι η μονάδα μέτρησης της ραδιενέργειας ενός ραδιενεργού υλικού, στο διεθνές σύστημα μονάδων  (SI). Ένα μπεκερέλ αντιστοιχεί σε μια διάσπαση πυρήνα ανά δευτερόλεπτο, κατά μέσο όρο, σε ένα ραδιενεργό άτομο (formula_1). Ονομάστηκε έτσι από τον Ανρί Μπεκερέλ, ο οποίος μοιράστηκε με τον Πιερ και τη Μαρία Κιουρί το βραβείο Νόμπελ, για την εργασία τους στην ραδιενέργεια.
Αθανάσιος Αγνίδης

Ο Αθανάσιος Αγνίδης (1889 - 1984) ήταν Έλληνας διπλωμάτης.
Ο Θρίαμβος της Αγάπης

Ο Θρίαμβος της Αγάπης (Iσπανικά: "Triunfo del amor") είναι τηλενουβέλα μεξικάνικης παραγωγής του 2010. Είναι ριμέικ της Μεξικάνικης τηλενουβέλας του 1998, "Χριστίνα, Δικαίωμα στην αγάπη (El privilegio de amar)".

Πρωταγωνιστούν Βικτόρια Ρούφο, Μάιτε Περρόνι, Γουίλιαμ Λέβι και Ντιέγο Ολιβέρα.
Φεγγίθ

Η Φεγγίθ ή Αγγίθ είναι πρόσωπο της Παλαιάς Διαθήκης σύζυγος του Δαβίδ και μητέρα του τέταρτου γιου του, Αδωνία, ο οποίος γεννήθηκε ενώ ο Δαβίδ πολεμούσε τον Σαούλ.
Γκονθάλο Χινέρ

Ο Γκονθάλο Χινέρ (Giner, Gonzalo) (γενν. 1962 Μαδρίτη) Ισπανός κτηνίατρος το επάγγελμα και διατροφολόγος ζώων είναι επίσης συγγραφέας και ασχολείται με το μυθιστόρημα. Ο Χινέρ εμφανίστηκε με θεαματικό τρόπο στη φιλολογική σκηνή με το βιβλίο του η "Τέταρτη Διαθήκη" (2005). Με το μυθιστόρημα Ο "Θεραπευτής των Αλόγων" το (2008), γνώρισε την αποδοχή από την κριτική και το κοινό για την προσφορά του στη λαϊκή λογοτεχνία.
Η Ζωή της Αντέλ

Η Ζωή της Αντέλ ή Η Ζωή της Αντέλ (Κεφάλαια 1&2) (γαλ. La Vie d'Adèle – Chapitres 1 & 2) είναι μια γαλλική ρομαντική, δραματική ταινία του 2013, γραμμένη και σκηνοθετημένη από τον Αμπντελατίφ Κεσίς με πρωταγωνίστριες τις Λεά Σεντού και Αντέλ Εξαρχόπουλος. Η ταινία περιστρέφεται γύρω από τη ζωή της Αντέλ (που την υποδύεται η Αντέλ Εξαρχόπουλος), μιας Γαλλίδας εφήβου που ανακαλύπτει την επιθυμία και την ελευθερία όταν μπαίνει στη ζωή της μια λεσβία ζωγράφος με μπλε μαλλιά (την υποδύεται η Λέα Σεντού).

Στο Φεστιβάλ των Καννών το 2013, η ταινία κέρδισε ομόφωνα τον Χρυσό Φοίνικα από την επίσημη επιτροπή και από το FIPRESCI. Είναι η πρώτη φορά που ο χρυσός φοίνικας απονεμήθηκε ταυτόχρονα και στον σκηνοθέτη καθώς και στις πρωταγωνίστριες, με την Λέα Σεντού και την Αντέλ Εξαρχόπουλος να γίνονται οι μοναδικές γυναίκες μετά την σκηνοθέτη Jane Campion που κέρδισαν ποτέ αυτό το βραβείο.

"Η ζωή της Αντέλ" βασίζεται σε ένα Γαλλικό κόμικ (graphic novel) του 2010 με τον τίτλο Το Μπλε είναι το ποιο ζεστό χρώμα της Ζιλί Μαρό, το οποίο κυκλοφορεί μεταφρασμένο στην Ελλάδα από τον Οκτώβριο 2013. Η ταινία απέσπασε πολλά βραβεία και χαρακτηρίστηκε από πολλούς κριτικούς κινηματογράφου ως η καλύτερη ταινία του 2013.
Acer Inc.

Η Acer Inc. (κινεζικά: 宏碁股份有限公司 "Hóngqi Gǔfèn Yǒuxiàn Gōngsī", κυριολεκτική σημασία: "Εταιρεία Χονγκτσί" – στυλιζαρισμένη ως acer, ή παλαιότερα ως acer) είναι μια ταϊβανέζικη πολυεθνική εταιρεία ηλεκτρονικών προϊόντων και υλικού που εδρεύει στην Νέα Ταϊπέι της Ταϊβάν. Τα προϊόντα της Acer περιλαμβάνουν επιτραπέζιους και φορητούς υπολογιστές, ταμπλέτες, διακομιστές, συσκευές αποθήκευσης, οθόνες, τηλεοράσεις, έξυπνα τηλέφωνα και περιφερειακά. Παρέχει, επίσης, υπηρεσίες ηλεκτρονικού επιχειρείν προς τις επιχειρήσεις, τις κυβερνήσεις και τους καταναλωτές. Το 2013 η Acer ήταν ο τέταρτος μεγαλύτερος προμηθευτής προσωπικών υπολογιστών στον κόσμο.
Σιδηροδρομικός Σταθμός Αγγειών

Ο Σιδηροδρομικός Σταθμός Αγγειών είναι σιδηροδρομικός σταθμός στον Δήμο Δομοκού στον Νομό Φθιώτιδας. Βρίσκεται λίγο έξω από το χωριό Μακρυρράχη του νομού Φθιώτιδας. Ο σταθμός άνοιξε στις 29 Ιανουαρίου 2019 και εξυπηρετείται από τα υπεραστικά τρένα ανάμεσα στην Αθήνα και τη Θεσσαλονίκη. Αντικατέστησε από τον παλιό σταθμό που βρίσκεται ακριβώς απέναντι στην παλιά σιδηροδρομική γραμμή Αθηνών-Θεσσαλονίκης.
Αμπντελατίφ Κεσίς

Ο Αμπντελατίφ Κεσίς (αραβικά عبد اللطيف كشيش, γεννημένος 7 Δεκεμβρίου 1960) είναι Τυνήσιος-Γάλλος ηθοποιός, σκηνοθέτης και σεναριογράφος. Έκανε το σκηνοθετικό ντεμπούτο του το 2000 με την ταινία La Faute à Voltaire ("Το φταίξιμο στο Βολταίρο") γνωστό διεθνώς και ως Poetical Refugee ("Ποιητικός πρόσφυγας"), το οποίο έγραψε ο ίδιος. Η ταινία του Η Ζωή της Αντέλ κέρδισε τον χρυσό φοίνικα στο φεστιβάλ Καννών το 2013.
Σιδηροδρομικός Σταθμός Αμφίκλειας

Ο Σιδηροδρομικός Σταθμός Αμφίκλειας είναι σιδηροδρομικός σταθμός στην Αμφίκλεια της Φθιώτιδας και Βρίσκεται μέσα στην κωμόπολη. Ο σταθμός άνοιξε στις 1905 και έκλεισε στις 10 Φεβρουαρίου 2018, με αφορμή την κατασκευή της νέας γραμμής υψηλών ταχυτήτων Αθήνας - Θεσσαλονίκης. Επαναλειτούργησε τον Ιούλιο του 2018. Από τον σταθμό εξυπηρετούνται και οι οικισμοί Επτάλοφος και Ξυλικοί.
Ποταμόχοιρος των Θάμνων

Ο Ποταμόχοιρος των Θάμνων (Potamohoerus Larvatus), είναι ένα Αρτιοδάκτυλο θηλαστικό της οικογένειας των Συΐδων και ανήκει στο γένος Ποταμόχοιρος. Στο γένος αυτό ανήκει και ο Κόκκινος Ποταμόχοιρος.
Σιδηροδρομικός Σταθμός Λιβαδειάς

Ο Σιδηροδρομικός Σταθμός Λιβαδειάς είναι σιδηροδρομικός σταθμός στην Λιβαδειά της Βοιωτίας και βρίσκεται λίγο έξω από την πόλη. Ο σταθμός άνοιξε στις 8 Μαρτίου 1904 και εξυπηρετείται από τα υπεραστικά τρένα ανάμεσα στην Αθήνα και στη Θεσσαλονίκη καθώς και από τα τοπικά τρένα της γραμμής Οινόης - Λειανοκλαδίου.

Στην περιοχή του σταθμού υπάρχει μικρός οικισμός με την ονομασία "Σταθμός Λιβαδειάς", ο οποίος έχει 17 κατοίκους, σύμφωνα με την απογραφή του 2011.
Ουόμπες

Η Ουόμπες (πολ. "Łobez", γερμ. "Labes") είναι πόλη στη βορειοδυτική Πολωνία, με 10.066 κατοίκους (2019). Βρίσκεται στις όχθες του ποταμού Ίνα και είναι πρωτεύουσα της ομώνυμης επαρχίας.
Κάτω Λοθαριγγία

Το Δουκάτο της Κάτω Λωρραίνης ή Κάτω Λοθαριγγία (επίσης αναφέρεται στους τίτλους "Λόθιερ"), ιδρύθηκε το 959 και διήρκησε ως το 1190, και ήταν ένα δουκάτο του Βασιλείου της Γερμανίας, που περιελάμβανε μέρος του σημερινού Βελγίου, την Ολλανδία, το βόρειο μέρος της γερμανικής Ρηνανίας, και μέρος της βόρειας Γαλλίας στη σημερινή περιοχή του Νορτ Πα ντε Καλαί. 

Δημιουργήθηκε από το πρώην φραγκικό βασίλειο της Λοθαριγγίας του Λοθάριου Β΄, το οποίο είχε Η Λοθαριγγία που ήταν διασπασμένη κατά το μεγαλύτερο μέρος του 8ου αιώνα, επανενώθηκε υπό τον Λουδοβίκο το Νεότερο το 880 με τη Συνθήκη του Ριμπεμόν, και μετά το θάνατο του βασιλιά της Ανατολικής Φραγκίας Λουδοβίκου Δ΄ του "Παιδός" το 911, ενώθηκε με τη Δυτική Φραγκία υπό το βασιλιά Κάρολο Γ΄. Κατόπιν η Λοθαριγγία αποτέλεσε μόνη της δουκάτο, και περίπου το 925 ο Δούκας Γιλβέρτος δήλωσε υποταγή στον Γερμανό βασιλιά Ερρίκο Α΄. Από εκείνο το σημείο και μετά η Λοθαριγγία παρέμεινε ως γερμανικό δουκάτο με τα σύνορα με τη Γαλλία να παραμένουν τα ίδια κατά τη διάρκεια του Μεσαίωνα. 

Το 959 ο γιος του Ερρίκου Α΄ Μπρούνο ο Μέγας χώρισε τη Λοθαριγγία σε δύο δουκάτα, την Κάτω και Άνω Λωρραίνη (ή Κάτω και Άνω Λοθαριγγία), και έδωσε στον Κόμη Γοδεφρείδος Α΄ τον τίτλο του Δούκα της Κάτω Λωρραίνης. Τα εδάφη του Γοδεφρείδου ήταν προς τα βόρεια (προς το κατώτερο μέρος του συστήματος του παταμού Ρήνου), ενώ τα εδάφη της Άνω Λωρράινης ήταν προς τα νότια (προς τα ανώτερα μέρη του συστήματος του ποταμού). Και τα δύο δουκάτα αποτέλεσαν το δυτικότερο μέρος της Αγίας Ρωμαϊκής αυτοκρατορίας που ίδρυσε το 962 ο μεγαλύτερος αδελφός του Μπρούνο Αυτοκράτορας Όθων Α΄. 

Από κει και πέρα τα δύο δουκάτα ακολούθησαν πολύ διαφορετικούς δρόμους: με το θάνατο του γιου του Γοφεφρείδου Ρίχαρ, η Κάτω Λωρραίνη ήταν υπό τον άμεσο έλεγχο του Αυτοκράτορα, μέχρι το 977 όταν ο Όθων Β΄ την παραχώρησε ως φέουδο στον Κάρολο, τον εξόριστο μικρότερο γιο του βασιλιά Λοθάριου της Φραγκίας. Η Κάτω και Άνω Λωρραίνη ενώθηκαν ξάνα για λίγο από 1033 ως το 1044 υπό τον Γκοθέλο Α΄. Μετά από αυτό, το δουκάτο της Κάτω Λωρραίνης περιθωριοποιήθηκε γρήγορα, ενώ η Άνω Λωρραίνη, έγινε γνωστή απλά ως Δουκάτο της Λωρράινης. 

Στις επόμενες δεκαετίες η σημασία του Δουκάτου της Κάτω Λωρραίνης μειώθηκε, και επηρεάστηκε παραπέρα από την διαμάχη μεταξύ του Αυτοκράτορα Ερρίκου Δ΄ και του γιου του, Ερρίκου Ε΄. Το 1100 ο Ερρίκος Δ΄ είχε παραχωρήσει το φέουδο στον Κόμη Ερρίκο του Λίμπουργκ, τον ο οποίον ο Ερρίκος Ε΄, αφού υποχρέωσε σε παραίτηση τον πατέρα του Ερρίκο Δ΄, καθαίρεσε και αντικατέστησε με τον Κόμη Γοδεφρείδο Α΄. Με το θάνατο του Δούκα Γοδεφρείδου Γ΄ το 1190 το τίτλο του δούκα κληρονόμησε ο γιος του, Ερρίκος Α΄ της Βραβάνδης, με εντολή του Αυτοκράτορα Ερρίκου ΣΤ΄ και της Δίαιτας του Συμβουλίου του Schwäbisch. Από κει και ύστερα, το Δουκάτο της Κάτω Κωρραίνης έχασε τελικά τη εδαφική του κυριαρχία, ενώ το αυτοκρατορικό φέουδο που κατείχαν οι Δούκες της Βραμβάνδης αργότερα αποκαλέστηκε Δουκάτο του Λόθιερ.
Απόλλων Λυμπιών

Το Εθνικόφρον Σωματείο «Απόλλων» Λυμπιών (ή ο Απόλλων Λυμπιών) είναι κυπριακό αθλητικό και πολιτιστικό σωματείο με έδρα τα Λύμπια της επαρχίας Λευκωσίας. Το σωματείο έχει τμήματα ποδοσφαίρου σε άνδρες και γυναίκες. Η ποδοσφαιρική ομάδα του σωματείου έχει συμμετοχές στη Β΄ κατηγορία, στη Γ΄ κατηγορία και στη Δ΄ κατηγορία ποδοσφαίρου της Κύπρου. Χρώμα της ομάδας είναι το γαλάζιο.